प्रतिदिन शाम 7 बजे से शुरू मुख्य मंच की गतिविधियों धरोहर और देशांतर के अंतर्गत विभिन्न सांस्कृतिक प्रस्तुतियां हुईं |मध्यप्रदेश के गणगौर नृत्य की प्रस्तुति से आज धरोहर का शुभारंभ हुआ|इसके पश्चात जम्मू-कश्मीर के पारंपरिक डोगरी नृत्य को कलाकारों के लोकरंग के मंच पर प्रस्तुत किया| छत्तीसगढ़ के कलाकारों ने मांदर और झांझ-मंजीरा, घुंघरू, टिमकी ढोल, मोहरी जैसे वाद्य यंत्रो की धुन पर लोक माँगलिक नृत्य “करमा” की प्रस्तुति दी| तमिलनाडु से आए कलाकारों द्वारा धार्मिक एवं कलात्मक नृत्य “पिकॉक नृत्य” की प्रस्तुति मंच पर दी गयी| यह नृत्य विशेष रूप से महिलाओं द्वारा किया जाता है, इस नृत्य में कलाकार मोर की तरह ही वेशभूषा पहनती है|तमिलनाडु के कलाकारों द्वारा “डमी हार्स” की प्रस्तुति भी मंच पर दी गई| पारंपरिक वेशभूषा में सुसज्जित कलाकारों ने झारखंड के पारम्परिक वाद्ययंत्रो की धुन पर एक ताल और लय में लोक नृत्य “मर्दानी झूमर” एवं “करमा” नृत्य की प्रस्तुति दे कर समारोह में आए लोगों को मंत्र मुग्ध किया। मंच पर महाराष्ट्र के कलाकारों ने ‘लिंगो नृत्य’ और ‘धन गरीगज़ा’ की प्रस्तुति दी| “देशांतर” के अंतर्गत आज अफ़्रीकी संगीत की धुन पर कलाकारों ने पारम्परिक नृत्य “अफ़्रीकन एक्रोबेट” एवं रूस के कलाकारों द्वारा “समादन और केंडेलेब्रा” नृत्य की प्रस्तुति देकर, नृत्य में सौंदर्य और सामंजस्य का ख़ूबसूरती के साथ मंच पर प्रदर्शन किया।